# Referat for mødet den 6. februar 2019 i aftagerpanel for MA i International Tourism and Leisure Management ved SDU og

**European Master in Tourism Management**

**Tidspunkt**: 10:00-14.00

**Sted**: SDU Kolding, Universitetsparken 1, 6000 Kolding **Lokale**: 61.01

**Deltagere:**

Morten Damgaard Nielsen, Vejle Kommune

Peter Laursen, Unique North A/S

Lule Anne Hansen, Sydvestjyske museer

Kenneth Mørk, Sydvestjyske museer

Jane Hansen, UCL Erhvervsakademi og Professionshøjskole

Pennie F. Henriksen, Dansk Kyst- og Naturturisme

Stine Lea Jacobi, Realdania

Bodil stilling Blichfeldt, SDU

Janne Liburd, SDU

Anne-Mette Hjalager, SDU

Marie-Louise Praëm, studerende

Moritz Butz, studerende

Nandor Hidegkuti, studerende

**Afbud fra:**

Anders Franz Johansen, Destination Lillebælt

Line Bisgaard Kjeldsen, Business Kolding

Edvard Køhrsen, Slotssøbadet

Anna Porse Nielsen, Seismonaut A/S  
Peter Saabye Simonsen, Nationalpark Vadehavet  
Jacob R. Kirkegaard Larsen, Dansk Kyst- og Naturturisme

Mikkel Aarø-Hansen, Wonderful Copenhagen

**Referent:** Carina Rømer

**Velkomst ved Bodil Blichfeldt**

Bodil byder velkommen og lader kort deltagerne præsentere sig.

Bodil informerer derefter kort om dagens program. ¨

Dagsorden godkendes.

Referat fra 2. november 2018 godkendes.

**Præsentation af studierne og studieordningerne**

Bodil præsenterer de studier, panelet dækker:

***MA in International Tourism and Leisure Management*** er struktureret som en negot uddannelse med en turisme vinkel. Den dækker derfor både humanistiske og samfundsvidenskabelige discipliner. Turismeuddannelsen i Aalborg er rent humanistisk. SDUs dækker bredere, men der til gengæld givet lidt køb på dybden.  
De studerende starter i efteråret. Bodil, Anne-Mette og Janne dækker 25 af de 30 udbudte ECTS på første semester. Kun faget Projektledelse dækkes på anden vis. Der sidder typisk mellem 65 og 70 studerende til undervisningen. Der er stor diversitet blandt de studerende. Der er også en stor spændvidde i faglighed for nogen studerende en stejl læringskurve. Uddannelsen samlæses på første semester med EMTM-uddannelsen.

På andet semester drager gruppen af EMTM-studerende videre. Tilbage sidder ca. 25 MA-studerende. I forårssemesteret ligger nu Co-design og Turisme (makro) økonomi. Tilbagemeldingerne fra de studerende er, at det er en god idé. Det tredje fag på semesteret er Markedsundersøgelse. Faget er udfordrende for de mest humanistisk-orienterede studerende grundet andelen af statistik der indgår i faget. Det er mere lige til at gå til for de samfundsvidenskabeligt-orienterede studerende. Det forsøges at skabe bro mellem de forskellige fagdiscipliner.

Tredje semester består af 30 ECTS-valgfag. De studerende kan på SDU vælge mellem 3 forskellige fag, de kan vælge at dække op til 20 ECTS ved et projektorienteret forløb, de kan tage til udlandet, eller følge fag ved andre danske institutioner. Udenlandsk praktik er også en mulighed i et omfang op til 20 ECTS.

Fjerde semester er tilegnet specialet, som i år skal afleveres d. 3. juni. Specialet afsluttes med et mundtligt forsvar.

Der er en række bindinger på uddannelsen. Der er netop indgivet rettelser til studieordningen, de vil slå igennem i det akademiske år 19/20.

**Spørgsmål og svar**:

***Hvor mange vælger praktik?***

Sidste år valgte 5 studerende at tage i projektorienteret forløb. Der er normalvis to interne pladser på SDU, hvor jobbet består i at hjælper de nye studerende i forhold til humanistiske traditioner, især studerende med en helt anden uddannelsesmæssig baggrund. De studerende fungerer som mentorer og rollemodeller. Da vi ikke har en selvstændig BA, er der ikke samme mulighed for at inddrage ældre studerende.

***Hvor skrives specialerne?***

Specialerne skrives alle mulige steder i verden, så de studerende er ikke altid meget tilstede på campus. Det betyder til gengæld, at man får lov til at være vejleder på mange spændende specialer.

Det betyder også, at det bliver meget fragmenteret på 10. semester, da studerende opholder sig mange forskellige steder.

***Hvorfor vælger flere studerende ikke projektorienterede forløb ved danske virksomheder?***

Tingene kompliceres for de studerende ved at kræve, at de har undervisning svarende til 10 ECTS ved siden af. Virksomhederne vil gerne have de studerende i 6 måneder. Der kræves 250 arbejdstimer fra SDU og de studerende skal samtidig forberede speciale.

Nogle studerende taler ikke dansk, så for dem er der også en sproglig udfordring.

Der er en overrepræsentation af danske studerende på danske praktikpladser. Der kræves ofte et minimum af danskkundskab for at få foden indenfor.

***Er det typisk, at man bruger sin praktikplads til specialet?***

Det er det langt fra. Der er ikke nogen, der har gjort det dette semester.

Allerede fra faget Co-design er der mulighed for at arbejde med virksomheder, som i den bedste af alle verdner ville blive praktikplads og senere specialevirksomhed.

***Er der tværfaglighed i forhold til studier?***

Valgfagene læser man sammen med andre studieretninger.

Studiet er også blevet bedt om at åbne fag for studerende på andre studier. Der har tidligere været gode erfaringer med at møde andre fagligheder.

***Hvad indgår der i et projektorienteret forløb?***

Der skal skrives en rapport, som skal leve op til en række krav i studieordningen. Rapporten skal skrives som en akademisk opgave, alle projektorienterede forløb skal udprøves. Det er ikke muligt bare at deltage i et praktisk forløb. Studiets opfattelse er, at mange virksomheder sætter pris på den akademiske sparring.

Det kan dog være svært at lægge sig fast på problemformulering.

Der er stor kvalitetsmæssig forskel på de studerende, som kommer ud i virksomhederne.

***Var det en ide at lave et forløb med en virksomhed, som den studerende fulgte hele vejen fra fag til projektorienteret forløb, til speciale, og ville der være interesse for det blandt de studerende?***

Det svarede de studerende ja til.

Det overlades pt. meget til de studerende, hvor meget de vil arbejde sammen med erhvervslivet. En studenterrepræsentant udtrykte tilfredshed med det forhold, da det giver studerende mulighed for at få prøvet flere sider af og finde sin rette hylde.

Der kan være fordele ved begge dele.

***Tager de studerende sommerjobs – relevante studiejob, som den vej kunne give anledning til praktik? Har man en pulje studiejob?***

Studiet har presset på, så de studerende starter deres praktikophold så tidligt som muligt f.eks. juli i stedet for at vente til august og september.

Der skal lægges to årsværk på 22 måneder.

***Hvad forventes der af virksomheden i forbindelse med et projektorienteret forløb?***

Det arbejde den studerende udfører er ulønnet. Der må gives en erkendtlighed. Det er de studerende selv der skal være aktive og finde pladsen. Der er meget lidt vejledning fra studiets side under et projektorienteret forløb.

***EMTM:***

De studerende har netop forladt SDU, dvs. at 35 studerende er taget videre til Slovenien, hvor de skal tilbringe forårssemesteret. Til næste efterår drager de videre til universitetet i Girona, Spanien,

Første semester finder sted ved SDU og der er 100% samlæsning med vores MA studerende.

Andet semester i Slovenien har fokus på økonomi og policy. Det er et traditionelt og meget talbaseret semester.

Tredje semester i Girona har fokus på destinationer og heritage. De er i Girona rigtig gode til at involvere de studerende aktivt.

Fjerde semester skrives der speciale. Specialerne er typisk meget spændende og skrives fra alle mulige steder. Tidligere emner har været ”cannabis turisme i Canada” og ”den transsibiriske jernbane i Rusland”. Udtryk som ”couch surfing” og ”air B&B” er første gang kommet vejlederne for øre gennem EMTM specialer.

Hvor MA studerende skal aflevere speciale d. 3. juni, har EMTM studerende længere tid til specialet og skal først aflevere i slutningen juli.

EMTM studerende har ikke et mundtligt forsvar, men får en skriftlig tilbagemelding.

Samarbejdet og set-uppet omkring EMTM uddannelsen drøftes kort. De udfordringer der har været i forhold til koordinering af nationale lovgivninger f.eks. i forhold til koncepter som optagelse og indskrivning, prisfastsættelse og betaling, og forskellen på tilgang til specialet skitseres.

***Ph.d.-stipendier***

Lige nu skal ph.d.-stillinger være eksternt finansieret. Vi har en ph.d.-stipendiat lige nu. Men det er trist så få af vores MA studerende, der går videre i ph.d.-stipendiater. Til sammenligning er det for EMTM studerende ca. ¼ del der forsætter som ph.d.-studerende.

**Diskussion (og godkendelse) af kommissorium samt aftagerpanelets fokusområder**

Det drøftes om formanden skal være studielederen, eller det skal være et andet medlem af panelet, som varetager den opgave. Beslutningen om hvem der skal være formand udskydes til næste møde. Medlemmerne opfordres til at melde ind, hvad formandens rolle skal være, samt hvem der har lyst til at påtage sig opgaven.

I forhold til panelets fokusområder nævnes:

* En Årsberetning, så der kommer noget tilbage til institutionen
* En afstemning i forhold til hvad medlemmerne tror de har sagt ja til
* Der skal være mulighed for at netværke medlemmerne imellem
* Styrken ligger i at medlemmer taler om uddannelsen ude omkring og kommer med indspark til, hvordan uddannelsen kan gøres bedre

Næste møde holdes i løbet af efteråret i ultimo september eller primo oktober. Der sendes en doodle

ud hurtigst muligt.

Hvis der på det tidspunkt findes en formand, diskuteres emnerne for næste møde med denne.

Fra EMTM konsortiets side har man efterspurgt et fælles EMTM aftagerpanel med et europæisk udsyn.

Mødet for et sådant panel vil finde sted september og afholdes i forbindelse med dimissionen og en Alumne dag, samtidig vil der være mulighed for at hilse på studerende fra forskellige semestre. Det tilskydes, at vi får aftagerpanelet repræsenteret allerede i september 2019 med 2-3 medlemmer. Dem der måtte have interesse bedes melde tilbage hurtigst muligt.